C2 domen

**C2-domen** je proteinski strukturni domen uključen u usmjeravanje proteina na ćelijske membrane. Tipična verzija (PKC-C2) ima beta-sendvič sastavljen od 8 β-lanca koji koordinira dva ili tri kalcijeva iona, koji se vežu u šupljini formiranoj prvom i posljednjom petljom domena, na strani za vezivanje membrane. Mnoge druge porodice C2-domena nemaju aktivnost vezivanja kalcija.

## Spajanje s drugim domenima
C2-domeni se često nalaze spregnuti s enzimskim domenima; naprimjer, C2 domen u PTEN dovodi fosfatazni domen u kontakt s plazmatskom membranom, gdje može defosforilirati svoj supstrat, fosfatidilinozitol (3,4,5)-trisfosfat (PIP3), bez njegovog uklanjanja s membrane - što bi bilo energetski vrlo skupo. PTEN se sastoji od dva domena, proteinskog tirozin-fosfataznog domena i C2 domena. Ovaj par domena predstavlja superdomen, nasljednu jedinicu koja se nalazi u raznim proteinima gljiva, biljaka i životinja. Pored toga, fosfatidilinozitol 3-kinaza (PI3-kinaza), enzim koji fosforilira fosfoinozitide na 3-hidroksilnoj grupi inozitolnog prstena, također koristi C2 domen za vezivanje za membranu (npr. 1e8w PDB unos).

## Evolucija
C2-domen je trenutno poznat samo kod eukariota i prokariota *Clostridium perfringens* gdje je dio alfa-toksina. Over 17 distinct clades of C2 domains have been identified. veze do C2-domena pronađene su u mnogim proteinima. Smatra se da je C2-domen uključen u vezivanje fosfolipida zavisno od kalcija i u procesima ciljanja membrane kao što je subćelijska lokalizacija. Iako većina C2-domena interraguje sa membranom (fosfolipidima) na Ca2+-zavisan način, neki C2-domeni mogu interragovati sa membranom bez vezivanja za Ca2+. Slično tome, C2-domeni su evoluirali tako da imaju različite specifičnosti za lipide. Mnogi C2-domeni, kao što je sinaptotagmin C2A, vežu se za anionske fosfolipide (PS ili PIP2 koji sadrže fosfolipide). Međutim, drugi C2-domeni, kao što je cPLA2-α C2 domen, vežu se za cviterjonske lipide (npr. PC). Ova raznolikost i selektivnost u vezivanju Ca2+ i lipida sugeriraju da su C2-domeni evoluirali tako da imaju različite funkcije.

## 3D struktura
Domen formira osmolančani beta sendvič konstruiran oko konzerviranog 4-lančanog motiva, označenog kao C2 ključ. Kalcij se veže u udubljenje u obliku čašice koje formiraju N- i C-terminalne petlje C2-ključnog motiva. Strukturne analize nekoliko C2-domena pokazale su da se sastoje od sličnih ternarnih struktura u kojima se tri Ca2+-vezujuće petlje nalaze na kraju 8-lančanog antiparalelnog beta sendviča.

## Ljudski proteini koji sadrže C2-domen 
ABR; BAIAP3; BCR; C2CD2; C2CD3; CADPS; CADPS2;
CAPN5; CAPN6; CC2D1A; CC2D1B; CPNE1; CPNE2; CPNE3; CPNE4;
CPNE5; CPNE6; CPNE7; CPNE8; CPNE9; DAB2IP; DOC2A; DOC2B;
DYSF; ESYT1; ESYT3; FAM62A; FAM62B; FAM62C; FER1L3; FER1L5;
HECW1; HECW2; ITCH; ITSN1; ITSN2; MAP3K20;
MCTP1; MCTP2; MTAC2D1; NEDD4; NEDD4L; NEDL1; OTOF; PKN1; PKN2; PKN3;
PCLO; PIK3C2A; PIK3C2B; PIK3C2G; PLA2G4A; PLA2G4B; PLA2G4D; PLA2G4E;
PLA2G4F; PLCB1; PLCB2; PLCB3; PLCB4; PLCD1; PLCD3; PLCD4;
PLCE1; PLCG1; PLCG2; PLCH1; PLCH2; PLCL1; PLCL2; PLCZ1;
PRF1; PRKCA; PRKCB1; PRKCD; PRKCE; PRKCG; PRKCH; PRKCQ;
RAB11FIP1; RAB11FIP2;
RAB11FIP5; RASA1; RASA2; RASA3; RASA4; RASAL1; RASAL2; RGS3;
RIMS1; RIMS2; RIMS3; RIMS4; RPGRIP1; RPGRIP1L; RPH3A; SGA72M;
SMURF1; SMURF2; SYNGAP1; SYT1; SYT10; SYT11; SYT12; SYT13;
SYT14; SYT14L; SYT15; SYT16; SYT17; SYT2; SYT3; SYT4;
SYT5; SYT6; SYT7; SYT8; SYT9; SYTL1; SYTL2; SYTL3;
SYTL4; SYTL5; TOLLIP; UNC13A; UNC13B; UNC13C; UNC13D; WWC2;
WWP1; WWP2;
PTEN

## Reference 
## Vanjski linkovi 
* Phosphoinositide 3-kinase C2 family in Pfam
*  - Orientations of C2 domains in membranes (OPM)

Kategorija:Proteini
Kategorija:Proteinski domeni
Kategorija:Membranski proteini